โครงการ     ประชาสัมพันธ์ให้ความรู้ทางด้านภาษี 3 ประเภทกับประชาชนในพื้นที่เขตทุ่งครุ
หน่วยงานที่รับผิดชอบ     ฝ่ายรายได้  สำนักงานเขตทุ่งครุ
ปีงบประมาณ   2561

1.  หลักการและเหตุผล

สำนักงานเขตทุ่งครุ  เป็นหน่วยงานราชการหนึ่งในสังกัดกรุงเทพมหานคร  มีหน้าที่หลักคือการให้บริการประชาชนในด้านต่างๆ ในพื้นที่เขตทุ่งครุและประชาชนทั่วไปที่มาติดต่อขอรับบริการ งานจัดเก็บรายได้  เป็นงานบริการด้านหนึ่งในงานบริการด้านต่าง ๆ ของสำนักงานเขต และมีประชาชนเข้ามารับบริการเป็นจำนวนมาก ซึ่งฝ่ายรายได้มีหน้าที่ในการจัดเก็บภาษีท้องถิ่น ประกอบด้วย ภาษีโรงเรือนและที่ดิน ภาษีบำรุงท้องที่  และภาษีป้าย  ได้เห็นความสำคัญของการประชาสัมพันธ์และเผยแพร่ความรู้ให้ประชาชนได้รับทราบข้อมูล     ที่เป็นประโยชน์เกี่ยวกับภาษีท้องถิ่น  ซึ่งมีผลกระทบโดยตรงกับประชาชนเพื่อให้การจัดเก็บรายได้เป็นไปตามเป้าหมายที่กรุงเทพมหานครกำหนด  จึงได้จัดทำโครงการประชาสัมพันธ์ให้ความรู้ทางด้านภาษี 3 ประเภทกับประชาชนในพื้นที่เขตทุ่งครุ
2.  วัตถุประสงค์


2.1  เพื่อให้ประชาชนได้รับความรู้  ขั้นตอน  และหลักเกณฑ์ในการจัดเก็บภาษีท้องถิ่น

2.2  เพื่อให้ประชาชนตระหนักถึงความสำคัญและหน้าที่ของประชาชนผู้มีหน้าที่เสียภาษีท้องถิ่น

2.3  เพื่อประชาสัมพันธ์ย้ำเตือนให้ประชาชนมายื่นแบบและชำระภาษีภายในกำหนด

2.4  เพื่อประชาสัมพันธ์ถึงประโยชน์ที่ประชาชนได้รับจากเงินภาษีฯที่กรุงเทพมหานครจัดเก็บ
3.  เป้าหมาย

แจกเอกสารแผ่นพับแสดงรายละเอียดเกี่ยวกับการยื่นแบบการชำระภาษีโรงเรือนและที่ดิน       ภาษีบำรุงท้องที่ และภาษีป้าย จำนวน  3,000 ฉบับ ให้กับประชาชนผู้มีหน้าที่เสียภาษีฯ
4.  ลักษณะโครงการ


เป็นโครงการตามแผนบริหารราชการกรุงเทพมหานคร ยุทธศาสตร์ที่ 5 การพัฒนาระบบบริหารจัดการเพื่อเป็นต้นแบบด้านการบริหารมหานคร ประเด็นยุทธศาสตร์ 5.5 บริหารจัดการการเงินการคลังของกรุงเทพมหานครในภาพรวมด้วยการบริหารการจัดเก็บรายได้ การงบประมาณของกรุงเทพมหานครอย่างมีประสิทธิภาพ
5.  แนวทางดำเนินการ

5.1  เจ้าหน้าที่ฝ่ายรายได้ประชาสัมพันธ์และเผยแพร่เอกสารแผ่นพับให้กับประชาชนขณะตรวจพื้นที่จำนวน 1,000 ฉบับ

5.2  ขอความร่วมมือผู้นำชุมชน ช่วยประชาสัมพันธ์ และเผยแพร่เอกสารแผ่นพับ จำนวน 1,500 ฉบับ



5.3  ขอความร่วมมือ ฝ่ายโยธา ฝ่ายสิ่งแวดล้อมฯ ฝ่ายทะเบียน ฝ่ายพัฒนาชุมชนฯ และฝ่าย-รักษาความสะอาดฯ ช่วยประชาสัมพันธ์ และเผยแพร่เอกสารแผ่นพับจำนวน 500 ฉบับ 




5.4  ประชาสัมพันธ์ผ่านสื่อSocial Network  คือ 





5.4.1  Facebook ของฝ่ายรายได้ (www.facebook.com/thungkhru.rev)

5.4.2  Facebook ของสำนักงานเขตทุ่งครุ(www.facebook.com/thungkhru.district)

5.4.3  เว็บไซต์สำนักงานเขตทุ่งครุ (www.bangkok.go.th/thungkhru)




    5.4.4  Line กลุ่มประธานชุมชน ฝ่ายพัฒนาชุมชนฯ 
6. ค่าใช้จ่าย...
6.  ค่าใช้จ่ายโครงการ

ไม่ใช้งบประมาณ
7.  ประโยชน์ที่คาดว่าจะได้รับ



7.1  จัดเก็บภาษีเป็นไปตามเป้าหมายที่กรุงเทพมหานครกำหนด

7.2  ประชาชนผู้มีหน้าที่เสียภาษี  ตระหนักถึงหน้าที่ความรับผิดชอบที่พึงปฏิบัติ
8.  ปัญหาและอุปสรรค

8.1  ประชาชนไม่ให้ความสนใจข้อมูลที่เผยแพร่

8.2  ประชาชนไม่เห็นความสำคัญของการเสียภาษีท้องถิ่น
     
8.3  ประชาชนไม่เกรงกลัวกฎหมาย
9.  การติดตามและประเมินผลโครงการ

สรุปผลการแจ้งการประเมินภาษีโรงเรือนและที่ดิน ภาษีบำรุงท้องที่ และภาษีป้าย รายงานผู้บริหารทราบ
ลงชื่อ                                                  ผู้เสนอโครงการ 
(                                                  )

ลงชื่อ                                                 ผู้อนุมัติโครงการ     
(                                                 )

